pythainlp/thaigov-v2-corpus-22032023 huggingface dataset:
วันจันทร์ที่ 31 มกราคม 2565
กระทรวงเกษตรฯ เร่งขับเคลื่อนการพัฒนาทรัพยากรบุคคลให้มีคุณภาพ และเป็นมืออาชีพ
กระทรวงเกษตรฯ เร่งขับเคลื่อนการพัฒนาทรัพยากรบุคคลให้มีคุณภาพ และเป็นมืออาชีพ เพื่อเพิ่มประสิทธิภาพในการพัฒนาและแก้ไขปัญหาภาคเกษตรและสหกรณ์
ดร.ทองเปลว กองจันทร์ ปลัดกระทรวงเกษตรและสหกรณ์ ประชุมหารือแนวทางการพัฒนาทรัพยากรบุคคล กระทรวงเกษตรและสหกรณ์ ร่วมกับคณะผู้บริหารมหาวิทยาลัยเกษตรศาสตร์ โดยอธิการบดีมหาวิทยาลัยเกษตรศาสตร์ ได้มอบหมายให้ ผศ.ดร.นิคม แหลมสัก รองอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์ โดยมี นายระพีภัทร์จันทรศรีวงศ์ รองปลัดกระทรวงเกษตรและสหกรณ์ นายอภัย สุทธิสังข์หัวหน้าผู้ตรวจราชการกระทรวงเกษตรและสหกรณ์ นายสัญญา แสงพุ่มพงษ์ผู้ตรวจราชการกระทรวงเกษตรและสหกรณ์ และนายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ พร้อมทั้งคณะผู้บริหารมหาวิทยาลัย เข้าร่วม ณ สถาบันเกษตราธิการ โดยประเด็นหารือเป็นการพัฒนาบุคลากรในภาคการเกษตรให้สอดรับกับบริบททางสังคมที่เปลี่ยนไป ทั้งด้านเทคโนโลยี สิ่งแวดล้อมและสภาพการณ์ของโรคระบาด โดยมุ่งเน้นให้มีการวางแผนพัฒนาร่วมกัน เพื่อรองรับ BCG Economy Model ของรัฐบาลที่มุ่งผลสำเร็จในปี 2579
ทั้งนี้ กระทรวงเกษตรและสหกรณ์มีเป้าหมายในการขับเคลื่อนด้านการพัฒนาบุคคล โดยมุ่งเน้นการขับเคลื่อนยุทธศาสตร์ชาติ นโยบายรัฐบาล และนโยบายกระทรวงเกษตรฯ ให้บรรลุเป้าหมายการแก้ไขปัญหาเฉพาะหน้า เกษตรกรสามารถวางรากฐานการทำงานในยุคชีวิตวิถีใหม่ (New Normal)และสร้างเอกภาพในการขับเคลื่อนภารกิจของกระทรวงเกษตรฯ ซึ่งแนวทางการพัฒนาทรัพยากรบุคคล มีแนวทางในการดำเนินงานการขับเคลื่อน 3 ด้าน ได้แก่ 1) ภารกิจเร่งด่วนเพื่อขับเคลื่อนยุทธศาสตร์และนโยบายให้บรรลุเป้าหมาย ซึ่งจะเร่งพัฒนาหลักสูตรฝึกอบรมแบบOn lineที่มีประสิทธิภาพ และทั่วถึงสู่บุคลากรส่วนภูมิภาค พัฒนาบุคลากรให้มีทักษะการคิด การแก้ไขปัญหา การให้คำปรึกษาอย่างมีประสิทธิภาพ และส่งเสริมการจัดการความรู้โดยวิธีการถ่ายทอดความรู้ระหว่างบุคคลอย่างเป็นรูปธรรม 2) การขับเคลื่อนงานด้าน การพัฒนาทรัพยากรมนุษย์ (Human Resource Development : HRD)โดยจะขยายเครือข่ายความร่วมมือทางด้านวิชาการการเกษตรและสหกรณ์ทั้งในและต่างประเทศ พร้อมพัฒนาบุคลากรให้มีทักษะด้านภาษา ที่สามารถสื่อสารและทำความเข้าใจได้ และ 3) วางรากฐานการขับเคลื่อนงานด้านการพัฒนาบุคลากร สร้างและพัฒนาบุคลากรกระทรวงเกษตรฯ ให้เป็นSmart Officersได้อย่างทั่วถึง ทบทวนการจัดทำแผนปฏิบัติการ การพัฒนาทรัพยากรบุคคล กระทรวงเกษตรฯ ในปี พ.ศ. 2566 - 2570 จัดทำระบบบริหารทรัพยากร (Career Path, Succession Plan, IDP, KM)ที่มีประสิทธิภาพ โปร่งใส ทันสมัย และเป็นที่ยอมรับ ทั้งผลักดันการเชื่อมโยงการพัฒนาทรัพยากรบุคคล ให้สอดรับกับเป้าหมาย
วันจันทร์ที่ 18 ตุลาคม 2564
รมว.วธ. ลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ำและการเตรียมความพร้อมและแผนการดำเนินงานป้องกัน
ลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ำและการเตรียมความพร้อมและแผนการดำเนินงานป้องกัน
วันที่18 ตุลาคม 2564 เวลา 09.30 น.นายอิทธิพล คุณปลื้ม รัฐมนตรีว่าการกระทรวงวัฒนธรรมพร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายพนมบุตร จันทรโชติรองอธิบดีกรมศิลปากรและผู้บริหารกรมศิลปากรลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ำและการเตรียมความพร้อมและแผนการดำเนินงานป้องกัน โดยมีพลเรือตรี จรัสเกียรติ ไชยพันธุ์​ เจ้ากรมการขนส่งทหารเรือ พลเรือตรี สมศักดิ์ คงโชติ ผู้อำนวยการอู่ทหารเรือธนบุรี ข้าราชการและเจ้าหน้าที่กรมอู่ทหารเรือธนบุรีให้การต้อนรับ ณ พิพิธภัณฑสถานแห่งชาติ เรือพระราชพิธี
วันเสาร์ที่ 23 ตุลาคม 2564
ปลัดกระทรวงกลาโหม วางพวงมาลาถวายราชสักการะ “วันปิยมหาราช”
พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมกล้าเจ้าอยู่หัว (รัชกาลที่ ๕)
เนื่องในวันปิยมหาราช ณ สำนักงานปลัดกระทรวงกลาโหม (พื้นที่ศรีสมาน) โดยเป็นไปตามมาตรการการป้องกันการแพร่ระบาดของโรคติดเชื้อไวรัสโคโรนา 2019 ของรัฐบาล และกระทรวงกลาโหม
สำหรับในวันที่ 23 ตุลาคม ของทุกปีนั้น เป็นวันคล้ายวันสวรรคตของรัชกาลที่5 ทรงเป็นกษัตริย์ที่มีพระมหากรุณาธิคุณอเนกประการโดยในรัชสมัยของพระองค์ เกิดการเปลี่ยนแปลงในด้านการพัฒนามากมาย ทั้งด้านการปกครอง การรักษาเอกราช การต่างประเทศ การศาล การศึกษา การเลิกทาส รวมถึงการสาธารณูปโภค เช่น การไฟฟ้า การไปรษณีย์ โทรเลข และโทรศัพท์ ทั้งนี้ พิธีถวายราชสักการะเป็นอภิลักขิตสมัยคล้ายวันสวรรคตพระบาทสมเด็จพระจุลจอมเกล้าเจ้าอยู่หัว และเพื่อเป็นการแสดงถึงความจงรักภักดี และสำนึกในพระมหากรุณาธิคุณอย่างหาที่สุดมิได้
วันพุธที่ 25 สิงหาคม 2564
Govt Spokesperson: SSO starts transferring subsidies to insured persons under Sections 33, 39, and 40
Govt Spokesperson: SSO starts transferring subsidies to insured persons under Sections 33, 39, and 40
August 25, 2021, the newly-appointed Government Spokesperson Thanakorn Wangboonkongchana disclosed about the progress of subsidy transfer to employers and workers under Sections 33, 39, and 40 of the Social Security Act, B.E.2533 (1990) to alleviate the impact of the COVID-19 pandemic. On August 20, 2021, Ministry of Labor, through the Social Security Office of Thailand (SSO), has transferred the subsidy of 2,500 Baht/person to 249,235 Thai workers insured under Section 33 in 16 provinces (Nakhon Ratchasima, Rayong, Ratchaburi, Saraburi, Suphanburi, Kanchanaburi, Lopburi, Phetchabun, Prachuab Kirikhan, Prachinburi, Phetchaburi, Tak, Angthong, Nakhon Nayok, Samut Songkram, and Singburi), for the total amount of over 623 million Baht. As for the subsidies to be provided to employers in the above 16 provinces, at the amount according to the number of the employees (3,000 Baht/employee) but not exceeding 200 employees, SSO is in the process of verifying the information given by the employers in the E-Service system, and will transfer the subsidies to the given bank account of each employer every Friday.
According to the Government Spokesperson, SSO also started transferring subsidies to the bank account of 1.12 million insured persons under Section 39 in 13 provinces (Bangkok, Nakhon Pathom, Nonthaburi, Pathum Thani, Samut Prakarn, Samut Sakhon, Narathiwat, Pattani, Yala, Songkhla, Chachaoengsao, Chonburi, and Ayutthaya), for the total amount of 5.6 billion Baht. The transfer will also be made during August 24-26, 2021 to 4.5 million insured persons under Section 40 who reside in the above 13 provinces for the total amount of 22.482 billion Baht, and to 802,397 insured persons under Sections 39 and 40 in the 16 provinces (Nakhon Ratchasima, Rayong, Ratchaburi, Saraburi, Suphanburi, Kanchanaburi, Lopburi, Phetchabun, Prachuab Kirikhan, Prachinburi, Phetchaburi, Tak, Angthong, Nakhon Nayok, Samut Songkram, and Singburi) from August 27, 2021 onward.
The insured persons under Sections 33, 39, and 40 in the 13 lockdown provinces will receive the subsidies for 2 months, while those in the later-added lockdown 16 provinces will receive the subsidies for 1 month.
The Government Spokesperson added that Prime Minister and Defense Minister Gen. Prayut Chan-o-cha has much concern over the people of all groups and sectors, and instructed concerned agencies to take the best possible care of the people, especially SMEs entrepreneurs who have been heavily hit by the COVID-19 impact. The Government strives to alleviate the plights of Thai people in parallel with the effort to control COVID-19 situation.
วันจันทร์ที่ 21 มิถุนายน 2564
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า กระทรวงวัฒนธรรม(วธ.) ขับเคลื่อนนโยบายประเทศไทย 4.0 ของรัฐบาลและนโยบาย วธ.ในการส่งเสริมเศรษฐกิจสร้างสรรค์และต่อยอดวัฒนธรรมด้วยการนำคุณค่าของวัฒนธรรมมาสร้างสรรค์สินค้าและบริการเพื่อเพิ่มมูลค่าทางเศรษฐกิจ สร้างรายได้ให้แก่ชุมชนและประเทศอย่างเป็นรูปธรรม ดังนั้น วธ.โดยสำนักงานศิลปวัฒนธรรมร่วมสมัย(สศร.)จึงได้บูรณาการความร่วมมือกับจังหวัดนครราชสีมา หน่วยงานรัฐ เอกชน เครือข่ายทางวัฒนธรรม เครือข่ายศิลปินและภาคประชาชนจัดโครงการการแสดงศิลปกรรมร่วมสมัยนานาชาติ Thailand Biennale,Korat 2021 ซึ่งล่าสุดจากการที่สศร.ประชุมหารือกับทุกฝ่ายที่เกี่ยวข้องกำหนดจัดกิจกรรมโครงการขึ้นช่วงปลายปี 2564 ในจังหวัดนครราชสีมาในพื้นที่ 3 แห่ง ได้แก่ อำเภอเมืองนครราชสีมา อำเภอปากช่อง ณ หอศิลป์พิมานทิพย์และอำเภอพิมาย
รัฐมนตรีว่าการกระทรวงวัฒนธรรม กล่าวอีกว่า สำหรับโครงการการแสดงศิลปกรรมร่วมสมัยนานาชาติ Thailand Biennale,Korat 2021 มีวัตถุประสงค์เพื่อเปิดพื้นที่ทางวัฒนธรรมให้เป็นแหล่งท่องเที่ยวที่มีศักยภาพโดยใช้มิติทางศิลปะสู่เศรษฐกิจสร้างสรรค์มาส่งเสริมการพัฒนาคุณภาพแหล่งท่องเที่ยว สินค้าและบริการด้านการท่องเที่ยวเพื่อเพิ่มรายได้จากการท่องเที่ยวด้านศิลปวัฒนธรรมผ่านการจัดกิจกรรมในรูปแบบของเทศกาลศิลปะนานาชาติ รวมทั้งเปิดโอกาสให้ศิลปินได้มีเวทีการแสดงออกทางความคิดสร้างสรรค์ ได้เรียนรู้และแลกเปลี่ยนกระบวนการสร้างสรรค์ผลงานและแนวคิดจากศิลปินระดับนานาชาติและสร้างเครือข่ายความร่วมมือเพื่อก้าวสู่ความเป็นสากลในอนาคต ซึ่งกิจกรรมโครงการประกอบด้วยการจัดนิทรรศการเทิดพระเกียรติ เนื่องในโอกาสรัฐบาลถวายพระสมัญญา“สิริศิลปิน”แด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยอัญเชิญภาพจิตรกรรมฝีพระหัตถ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาจัดแสดงพร้อมทั้งเชิญผลงานศิลปะของสมเด็จเจ้าฟ้าฯ กรมพระศรีสวางควัฒน วรขัตติยราชนารี รวมไปถึงการจัดแสดงผลงานของศิลปินนานาชาติที่ร่วมจัดแสดงในโครงการครั้งนี้ด้วย
นายอิทธิพล กล่าวด้วยว่า วธ.จึงขอเชิญชวนกระทรวงและหน่วยงานต่างๆร่วมกันเป็นเจ้าภาพหรือสนับสนุนการจัดโครงการการแสดงศิลปกรรมร่วมสมัยนานาชาติ Thailand Biennale,Korat 2021 ซึ่งล่าสุดเป็นที่น่ายินดีที่กระทรวงพาณิชย์ได้ประกาศร่วมเป็นเจ้าภาพจัดกิจกรรม ทั้งนี้ หากหน่วยงานต่างๆเข้ามาร่วมเป็นเจ้าภาพหรือสนับสนุนการจัดโครงการฯ จะทำให้กิจกรรมครั้งนี้มีความยิ่งใหญ่ ช่วยจูงใจให้นักท่องเที่ยวทั้งคนไทยและต่างชาติเข้ามาเที่ยวประเทศไทยเพื่อชมกิจกรรม ช่วยฟื้นฟูและกระตุ้นเศรษฐกิจของประเทศให้เจริญเติบโตและเพิ่มรายได้ให้กับประชาชนด้วยทุนทางวัฒนธรรม หลังจากสถานการณ์การแพร่ระบาดโรคติดเชื้อไวรัสโคโรนา 2019 (โควิด-19)คลี่คลาย
วันอังคารที่ 17 สิงหาคม 2564
พม. ร่วมกับไปรษณีย์ไทย ส่งต่อ "ถุงกำลังใจ สู้โควิด 19"  ช่วยผู้ป่วยติดเตียงถึงบ้านแล้ว 1,296 ถุง ใน 15 เขต กทม.
พม. ร่วมกับไปรษณีย์ไทย ส่งต่อ "ถุงกำลังใจ สู้โควิด 19"  ช่วยผู้ป่วยติดเตียงถึงบ้านแล้ว 1,296 ถุง ใน 15 เขต กทม.
เมื่อวันที่ 14 ส.ค. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยว่า ตามที่กระทรวงการพัฒนาสังคมและความมั่นคงของมนุษย์ (พม.) ร่วมกับบริษัท ไปรษณีย์ไทย จำกัด (ปณท.)ดำเนินการจัดส่งถุงยังชีพ "ถุงกำลังใจ สู้โควิด 19" ผ่านทางไปรษณีย์ให้ผู้ป่วยติดเตียงถึงบ้านในพื้นที่ กทม. ที่ประสบปัญหาความเดือดร้อนและความยากลำบากจากสถานการณ์โควิด-19จำนวน 3,231 ถุง ในพื้นที่ 26 เขต กทม. โดย ปณท. ได้เริ่มดำเนินการจัดส่งถุงยังชีพตั้งแต่วันที่ 13 สิงหาคม ที่ผ่านมา
นางสาวแรมรุ้ง กล่าวเพิ่มเติมว่า สำหรับการจัดส่งถุงยังชีพ "ถุงกำลังใจ สู้โควิด 19" ตั้งแต่วันที่ 13 ส.ค. 64 จนถึงวันนี้ พบว่า ปณท. ได้ดำเนินการจัดส่งแล้ว จำนวน 1,296 ถุง ซึ่งสามารถช่วยเหลือผู้ป่วยติดเตียงในพื้นที่เขตสาธร บางคอแหลม ยานนาวา จอมทอง บางพลัด หนองแขม บางขุนเทียน ราษฎร์บูรณะ ทุ่งครุ พระนคร จตุจักร บางซื่อ สายไหม บางเขน และลาดกระบัง หลังจากนี้ จะได้ทยอยจัดส่งให้ผู้ป่วยติดเตียงถึงบ้านในพื้นที่เขตที่เหลือจนครบ ทั้งนี้ กระทรวง พม. ต้องขอขอบคุณไปรษณีย์ไทยที่ช่วยกันทำให้งานนี้สำเร็จได้ ซึ่งขณะนี้ เราได้แจกจ่ายในพื้นที่สีแดงเข้มก่อน สำหรับต่างจังหวัดจะให้อาสาสมัคร พม. เป็นผู้ดูแลแทน เพื่อเข้าให้ถึงประชาชนและไม่ทิ้งใครไว้ข้างหลัง เพราะในวันนี้ ไม่ใช่เพียงแค่รัฐบาลเท่านั้น แต่มีองค์กรภาคเอกชน ภาคประชาชน ที่เข้ามาร่วมกันทำเพื่อพี่น้องประชาชนด้วย
วันศุกร์ที่ 2 กรกฎาคม 2564
สบน. ยัน! ประเทศไทยไม่เคยผิดนัดชำระหนี้
ตามที่ได้มีการเผยแพร่ข้อความผ่าน Facebook ว่า “ประเทศไทยอยู่ในกลุ่มเสี่ยงประเทศล้มละลายเนื่องจากผิดนัดชำระหนี้” นั้น
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ ขอชี้แจงว่าข้อความดังกล่าวเป็นข้อความเท็จ และยังเป็นการบิดเบือนรายงานของธนาคาร Standard Chartered ทำให้เกิดความเข้าใจที่คลาดเคลื่อนต่อประเด็นดังกล่าว
ในแต่ละปีสำนักงบประมาณจะจัดสรรงบชำระหนี้ให้กับกระทรวงการคลังและรัฐวิสาหกิจ เพื่อนำไปชำระคืนต้นเงินกู้และดอกเบี้ยที่ครบกำหนดชำระ โดยเมื่อได้รับงบชำระหนี้แล้ว สำนักงานบริหารหนี้สาธารณะ (สบน.) ได้นำไปชำระหนี้โดยยึดหลัก “ครบถ้วน ถูกต้อง ตรงเวลา” อย่างเคร่งครัด และไม่เคยผิดนัดชำระหนี้ โดยเฉพาะอย่างยิ่งดอกเบี้ยที่เกิดขึ้นในแต่ละปี จะต้องได้รับการจัดสรรและชำระอย่างครบถ้วนไม่สามารถลด ตัดทอน หรือโยกงบดังกล่าวไปใช้ในการอื่นได้ เพื่อไม่ให้ประเทศต้องเสียความน่าเชื่อถือจากการผิดนัดชำระหนี้
ทั้งนี้ ตั้งแต่ปี 2561 คณะกรรมการนโยบายการเงินการคลังของรัฐได้กำหนดให้สำนักงบประมาณต้องจัดสรรงบประมาณเพื่อการชำระต้นเงินกู้ของรัฐบาลและหน่วยงานของรัฐซึ่งรัฐบาลรับภาระ ในสัดส่วนร้อยละ 2.5 - ร้อยละ 3.5 ของงบประมาณรายจ่ายประจำปี และในปี 2563 ได้มีการขยายกรอบดังกล่าวเป็นร้อยละ 2.5 - ร้อยละ 4.0 ของงบประมาณรายจ่ายประจำปี โดยในปีงบประมาณ 2565 กระทรวงการคลังและรัฐวิสาหกิจได้รับงบชำระคืนต้นเงินกู้ 100,000 ล้านบาท หรือคิดเป็นร้อยละ 3.2 ของงบประมาณรายจ่ายประจำปี ซึ่งอยู่ในกรอบวินัยการเงินการคลังของรัฐที่คณะกรรมการกำหนดที่ร้อยละ 2.5 - 4.0 แสดงให้เห็นว่ารัฐบาลได้คำนึงถึงการรักษาวินัยในการชำระหนี้ เพื่อรักษาความน่าเชื่อถือของประเทศ ความมั่นคง และการมีเสถียรภาพทางการคลังเป็นสำคัญ
นอกจากนี้ บริษัท Fitch Ratings (Fitch) บริษัทจัดอันดับความน่าเชื่อถือจากประเทศสหรัฐอเมริกา ยังเชื่อมั่นว่ารัฐบาลไทยสามารถบริหารจัดการความเสี่ยงจากหนี้สาธารณะที่เพิ่มขึ้นในช่วงวิกฤติ COVID-19 นี้ ได้เป็นอย่างดี โดยเมื่อวันที่ 18 มิถุนายน 2564 Fitch ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook) เนื่องจากกระทรวงการคลังได้ดำเนินกลยุทธ์การบริหารความเสี่ยงหนี้สาธารณะภายใต้กรอบวินัยการเงินการคลังอย่างเข้มแข็ง
ดังนั้น ขอให้ประชาชนมั่นใจว่า สบน. ได้บริหารจัดการหนี้สาธารณะและการชำระหนี้อย่างรอบคอบและระมัดระวัง ภายใต้กรอบวินัยทางการคลังอย่างเคร่งครัด และไม่เคยผิดนัดชำระหนี้
สำนักนโยบายและแผน ส่วนวิจัยนโยบายหนี้สาธารณะ
โทร. 0 2265 8050 ต่อ 5505
วันจันทร์ที่ 6 มิถุนายน 2565
รัฐบาลเห็นชอบ ให้วันที่ 12 ส.ค. เป็นวันผ้าไทยแห่งชาติ
วันศุกร์ที่ 3 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุรักษ์ศิลปวัฒนธรรมและมรดกภูมิปัญญาของชาติ โดยเห็นชอบให้วันที่ 12 ส.ค. ของทุกปี เป็นวันผ้าไทยแห่งชาติ เพื่อน้อมสำนึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในการปฏิบัติพระราชกรณียกิจส่งเสริมผ้าไทยให้สิ่งทอท้องถิ่นที่สูญหายกลับมาได้รับความนิยมอีกครั้ง จนสามารถสร้างอาชีพและรายได้แก่ประชาชน โดยใช้ชื่อภาษาอังกฤษว่า National Thai Textile Day และให้นิยามผ้าไทยว่าเป็นผ้าที่สร้างสรรค์ขึ้นจากมรดกภูมิปัญญาของไทยที่ได้รับการสืบทอด ต่อยอด จากรุ่นสู่รุ่น บ่งบอกถึงอัตลักษณ์ประจำถิ่นที่ผลิตขึ้นในประเทศไทยด้วยฝีมือคนไทย โดยใช้เทคนิค เช่น การทอ จก ยก มัดหมี่ มัดย้อม บาติก และใช้เส้นใยธรรมชาติที่มีอยู่ในแต่ละท้องถิ่น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 24 มิถุนายน 2565
ไอแบงก์ หนุนชาวใต้ มีบ้านได้ง่ายขึ้น รายได้ 1 หมื่นต่อเดือน ขอสินเชื่อซื้อบ้านได้ ผู้ถือบัตรสวัสดิการแห่งรัฐ ไม่กำหนดรายได้ขั้นต่ำ
ธนาคารอิสลามแห่งประเทศไทย (ไอแบงก์) สนับสนุนให้ชาวใต้มีบ้านได้ง่ายขึ้นด้วยสินเชื่อบ้านชายแดนใต้สำหรับผู้ที่ต้องการซื้อที่อยู่อาศัยในพื้นที่ 5 จังหวัดชายแดนภาคใต้ หรือกำลังมองหาสินเชื่อเพื่อซ่อม สร้าง ไถ่ถอน หรือซื้อที่ดินเพื่อก่อสร้างที่อยู่อาศัย
ธนาคารอิสลามแห่งประเทศไทย (ไอแบงก์) สนับสนุนให้ชาวใต้มีบ้านได้ง่ายขึ้นด้วยสินเชื่อบ้านชายแดนใต้สำหรับผู้ที่ต้องการซื้อที่อยู่อาศัยในพื้นที่ 5 จังหวัดชายแดนภาคใต้ หรือกำลังมองหาสินเชื่อเพื่อซ่อม สร้าง ไถ่ถอน หรือซื้อที่ดินเพื่อก่อสร้างที่อยู่อาศัย กำหนดรายได้รวมขั้นต่ำ 10,000 บาทต่อเดือน ให้วงเงินสินเชื่อสูงสุด 5,000,000 บาท ส่วนผู้ถือบัตรสวัสดิการแห่งรัฐ ไม่กำหนดรายได้ขั้นต่ำ ให้วงเงินสูงสุด 1,000,000 บาท พร้อมรับสิทธิ์ อัตรากำไรพิเศษเริ่มต้นที่ 3.00% ต่อปี และฟรีค่าธรรมเนียมจัดทำนิติกรรมสัญญา
โครงการสินเชื่อบ้านชายแดนใต้เป็นโครงการสินเชื่อสำหรับผู้ที่ต้องการซื้อบ้าน สร้างบ้าน ซ่อมแซม ต่อเติม ไถ่ถอนที่อยู่อาศัย หรือซื้อที่ดินเพื่อก่อสร้างที่อยู่อาศัยในพื้นที่ 5 จังหวัดชายแดนภาคใต้ ได้แก่ ปัตตานี นราธิวาส ยะลา สงขลา และสตูล โดยผู้ขอสินเชื่อต้องมีสัญชาติไทย มีภูมิลำเนาอาศัยอยู่ที่ใดก็ได้ในประเทศไทย และนับถือศาสนาใดก็ได้ มีรายได้ขั้นต่ำรวม 10,000 บาทต่อเดือน ให้วงเงินสินเชื่อสูงสุด 5,000,000 บาท ผ่อนได้นานสูงสุด 35 ปี คิดอัตรากำไรเริ่มต้นที่ 3.25% ต่อปี ใน 2 ปีแรก พิเศษ! สำหรับผู้ถือบัตรสวัสดิการแห่งรัฐ ไม่กำหนดรายได้ขั้นต่ำ ให้วงเงินสูงสุด 1,000,000 บาท อัตรากำไรเริ่มต้นที่ 3.00% ต่อปี ใน 2 ปีแรก ผ่อนได้นานสูงสุด 35 ปี พร้อมฟรีค่าธรรมเนียมจัดทำนิติกรรมสัญญา ทั้งนี้หากทำประกันตะกาฟุลคุ้มครองวงเงินสินเชื่อ MRTA, MLTA เต็มวงเงิน 100%ของสินเชื่อที่ได้รับอนุมัติ ระยะเวลาคุ้มครองขั้นต่ำ10 ปี หรือตลอดอายุสัญญา ลดอัตรากำไรลงอีก 0.25% ในปีแรก
ผู้สนใจสามารถติดยื่นขอสินเชื่อได้แล้วตั้งแต่วันนี้ - 31 ธันวาคม 2565 ที่ ไอแบงก์ ทุกสาขาในพื้นที่ 5 จังหวัดชายแดนภาคใต้ หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
*หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันพฤหัสบดีที่ 4 สิงหาคม 2565
โครงการประกวด Infographic Design ภายใต้โครงการเฉลิมพระเกียรติ พระบาทสมเด็จพระเจ้าอยู่หัว และสถาบันพระมหากษัตริย์ หัวข้อ “สำนึกในพระมหากรุณาธิคุณ และถวายความจงรักภักดี เทิดทูน สถาบั
ชิงเงินรางวัลรวมกว่า 263,000 บาท
พร้อมโล่ห์และเกียรติบัตร
ส่งผลงานได้ตั้งแต่ วันนี้ - 30 สิงหาคม 2565
ดูรายละเอียดเพิ่มเติมได้ที่
https://www.heartphranakhon.com/infomod2565/
วันศุกร์ที่ 19 พฤศจิกายน 2564
กระทรวงยุติธรรม โดยกรมสอบสวนคดีพิเศษ ร่วมกับศูนย์ปฏิบัติการต่อต้านการก่อการร้ายสากล บูรณาการความร่วมมือ เพื่อการต่อต้านการก่อการร้ายสากล
กระทรวงยุติธรรม โดยกรมสอบสวนคดีพิเศษ ร่วมกับศูนย์ปฏิบัติการต่อต้านการก่อการร้ายสากล บูรณาการความร่วมมือ เพื่อการต่อต้านการก่อการร้ายสากล
เมื่อวันพฤหัสบดีที่ 18 พฤศจิกายน 2564 ที่อาคารกรมสอบสวนคดีพิเศษ พลโท วีระพงษ์ สรวงศิริธนกุล ผู้บัญชาการศูนย์ปฏิบัติการต่อต้านการก่อการร้ายสากล (ศตก.) พร้อมด้วย พลตรี สมชัย มาลินันท์ รองผู้บัญชาการศูนย์ปฏิบัติการต่อต้านการก่อการร้ายสากล (1) พลตรี สุเมธ พรหมตรุษ รองผู้บัญชาการศูนย์ปฏิบัติการต่อต้านการก่อการร้ายสากล (2) พลตรี ทนงศักดิ์ ตันนารัตน์ เสนาธิการศูนย์ปฏิบัติการต่อต้านการก่อการร้ายสากล และคณะ เดินทางเข้าพบ นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เพื่อแสดงความยินดีในโอกาสได้รับตำแหน่ง และร่วมประชุมหารือถึงแนวทางทำงานร่วมกัน โดยมี พันตำรวจตรี ยุทธนา แพรดำ รองอธิบดีกรมสอบสวนคดีพิเศษ และคณะผู้บริหารกรมสอบสวนคดีพิเศษ ร่วมประชุมหารือถึงการ
บูรณาการการทำงานเชิงรุกในการป้องกันปราบปราม การแลกเปลี่ยนข้อมูล และความร่วมมือด้านการต่อต้านการก่อการร้ายสากลร่วมกัน โดยมีข้อหารือ ดังนี้
1) การแลกเปลี่ยนหลักสูตรระหว่างกรมสอบสวนคดีพิเศษและศูนย์ปฏิบัติการต่อต้านการก่อการร้ายสากล โดยกรมสอบสวนคดีพิเศษได้เสนอวิทยากรบรรยายให้ความรู้เกี่ยวกับข้อกฎหมายภายใต้ พระราชบัญญัติการสอบสวนคดีพิเศษ พ.ศ. 2547
2) การแลกเปลี่ยนข้อมูลเกี่ยวกับการจัดทำศูนย์ฝึก โดยกรมสอบสวนคดีพิเศษเตรียมเปิดสถาบันการสอบสวนคดีพิเศษ เขตหนองจอก ซื่งศูนย์ปฏิบัติการต่อต้านการก่อการร้ายสากลอาจนำไปปรับใช้ในแนวคิดการพัฒนาศูนย์ฝึกต่อต้านการก่อการร้าย
3) การบูรณาการด้านการใช้อาวุธ ยุทโธปกรณ์ และกำลังพล ตลอดจนขีดความสามารถของบุคลากรของทั้งสองหน่วยงาน เพื่อเป็นแนวทางในการปฏิบัติงานร่วมกัน ตลอดจนแนวคิดการใช้กำลัง และการสนับสนุนการแลกเปลี่ยนงานด้านการข่าว การบริหารเหตุการณ์ การใช้กำลังปราบปราม และข้อกฎหมายต่าง ๆ
4 หารือในประเด็นแนวคิดการพัฒนาหน่วยงาน เพื่อรับมือภัยก่อการร้ายที่เปลี่ยนไป
5) หารือเกี่ยวกับระบบการตรวจการณ์ (ระบบ Drone/Anti-drone), Cyber Security, การพัฒนาเทคโนโลยีอันจะเอื้อไปสู่การนำไปใช้ในการก่อการร้าย ตลอดจนระบบการควบคุม และอำนวยการ ในการแก้ไขปัญหาการก่อการร้ายสากล
ทั้งนี้ ทั้งสองฝ่ายเห็นด้วยในแนวทางการขยายความร่วมมือระหว่างกันในด้านต่าง ๆ เพื่อให้ก้าวทันต่อการเปลี่ยนแปลงของอาชญากรรมพิเศษที่เกี่ยวข้องกับการก่อการร้ายสากลในอนาคต
วันอังคารที่ 21 กันยายน 2564
นโยบายในการพัฒนาและส่งเสริมอุตสาหกรรมบันเทิงไทยให้มีศักยภาพในการแข่งขันไปสู่ตลาดโลกมีหรือไม่ อย่างไร
กระทู้ถามของสภาผู้แทนราษฎร  เรื่อง การพัฒนาและการส่งเสริมอุตสาหกรรมบันเทิงไทยเพื่อก้าวสู่ต่างประเทศ
ถาม นโยบายในการพัฒนาและส่งเสริมอุตสาหกรรมบันเทิงไทยให้มีศักยภาพในการแข่งขันไปสู่ตลาดโลกมีหรือไม่ อย่างไร
ตอบ 1. นโยบายเกี่ยวกับเรื่องดังกล่าวมีอยู่ในยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ 3 (พ.ศ. 2560- 2564) โดยมีคณะกรรมการภาพยนตร์และวีดิทัศน์แห่งชาติ กำกับดูแลในลักษณะ “ทีมประเทศไทย” ภายใต้แนวคิด “ Content Thailand”
2.ยุทธศาสตร์และการดำเนินงาน
2.1 ยุทธศาสตร์ที่ 1 พัฒนาบุคลากรให้เป็นมืออาชีพ
- ด้านภาพยนตร์และโทรทัศน์
- อบรมการออกแบบคาแรคเตอร์แอนิเมชัน
- พัฒนาบทภาพยนตร์/โทรทัศน์
2.2 ยุทธศาสตร์ที่ 2 ส่งเสริมและพัฒนาตลาดภาพยนตร์และวีดิทัศน์ทั้งในและต่างประเทศ เช่น
- เปิดพื้นที่เจรจาธุรกิจ จับคู่ธุรกิจ
- จัดเทศกาลภาพยนตร์ไทยในกลุ่มประเทศ CLMV และอาเซียน อินเดีย จีน
- จัดเทศกาลภาพยนตร์อาเซียนแห่งกรุงเทพมหานคร
- เทศกาลดิจิทัลคอนเทนต์นานาชาติ ณ กรุงเทพมหานคร
2.3 ยุทธศาสตร์ที่ 3 ส่งเสริมการปกป้องและคุ้มครองทรัพย์สินทางปัญญา เช่น
- ส่งเสริมสิทธิในการผลิตสื่อดิจิทัล
- ส่งเสริมการใช้ประโยชน์และการบริหารจัดการสิทธิในทรัพย์สินทางปัญญาเชิงพาณิชย์
- มี Digital Platform “WHAM” สร้างสรรค์จิตสำนึกไม่ละเมิดลิขสิทธิ์
2.4 ยุทธศาสตร์ที่ 4 ส่งเสริมความร่วมมือในการลงทุนระหว่างประเทศ เช่น
- จัดทำบันทึกความเข้าใจ (MOU) และข้อตกลงการร่วมลงทุน (Agreement) กับรัฐบาลจีน
- จัดให้มี Roadshow ในงานเทศกาลและตลาดภาพยนตร์ในต่างประเทศ
2.5 ยุทธศาสตร์ที่ 5 พัฒนาขีดความสามารถของอุตสาหกรรมภาพยนตร์และวีดิทัศน์
- ปรับปรุงและแก้ไขกฎหมายและระเบียบที่เกี่ยวข้อง
- ส่งเสริมกิจการลงทุนสร้างภาพยนตร์ไทยกับ BOI
- พัฒนาเครือข่าย Digital Content
- ส่งเสริมสนับสนุนการผลิตออกสู่ตลาดไม่นัอยกว่า 50 เรื่อง/ต่อปี
ดูรายละเอียดเพิ่มเติมได้ที่ราชกิจจานุเบกษา เล่ม 138 ตอนพิเศษ 13 ง วันที่ 18 ม.ค. 64
วันพุธที่ 29 ธันวาคม 2564
ปลัดฯ กอบชัย เป็นประธานการประชุมผู้บริหารกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม
ปลัดฯ กอบชัย เป็นประธานการประชุมผู้บริหารกระทรวงอุตสาหกรรม
วันนี้ (29 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม โดยมี นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง นายสมพล โนดไธสง นายใบน้อย สุวรรณชาตรี นายธนะ อัลภาชน์ นายวีระกิตต์ รันทกิจธนวัชร์ ผู้ตรวจราชการกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม สำหรับ การประชุมดังกล่าว เป็นการแจ้งเพื่อทราบ กำหนดการพิธีทำบุญตักบาตรวันขึ้นปีใหม่ พ.ศ. 2565 ของกระทรวงอุตสาหกรรม ในวันที่ 6 มกราคม 2565 พร้อมทั้ง ขอความร่วมมือดำเนินการตามมาตรการป้องกันการแพร่ระบาดของโรคโควิด-19 โดยกำชับให้ทุกหน่วยงานปฏิบัติตามมาตรการที่เกี่ยวข้องอย่างเคร่งครัด และรับทราบแผนการดำเนินงานประจำปีงบประมาณ 2565 ของสำนักงานเศรษฐกิจอุตสาหกรรม และสำนักงานอ้อยและน้ำตาลทราย
วันอังคารที่ 6 กรกฎาคม 2564
กรมทางหลวงชนบทขยายถนนสาย นม.1120 แบ่งเบาการจราจรถนนมิตรภาพ เชื่อมทางหลวงพิเศษระหว่างเมือง สายบางปะอิน - นครราชสีมา ในอนาคต
กรมทางหลวงชนบท (ทช.) กระทรวงคมนาคม ดำเนินโครงการก่อสร้างขยายถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อำเภอเมือง จังหวัดนครราชสีมา
กรมทางหลวงชนบท (ทช.) กระทรวงคมนาคม ดำเนินโครงการก่อสร้างขยายถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อำเภอเมือง จังหวัดนครราชสีมา
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดนครราชสีมาเป็นประตูสู่จังหวัดต่าง ๆ ในภาคตะวันออกเฉียงเหนือ ทำให้มีปริมาณการจราจรสูง ส่งผลให้บนถนนสายมิตรภาพช่วงที่ผ่านตัวเมืองนครราชสีมามีการจราจรที่หนาแน่นเป็นอย่างมาก ทั้งนี้ เพื่อแก้ไขปัญหาการจราจรที่หนาแน่นบนถนนสายมิตรภาพ ช่วงที่ผ่านตัวเมืองนครราชสีมาให้มีความคล่องตัวมากยิ่งขึ้น รวมทั้งเป็นการรองรับการขยายตัวของพื้นที่และเศรษฐกิจในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เนื่องจากสายทางดังกล่าวจะสามารถใช้เป็นเส้นทางเชื่อมไปยังโครงการทางหลวงพิเศษระหว่างเมืองหมายเลข 6 สายบางปะอิน - นครราชสีมา
ทช. จึงได้ดำเนินโครงการก่อสร้างถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อำเภอเมือง จังหวัดนครราชสีมา ระยะทางรวม 5.987 กิโลเมตร โดยดำเนินการขยายผิวจราจรเป็นแบบแอสฟัลติกคอนกรีต จากเดิม 2 ช่องจราจรเป็น 4 ช่องจราจร (ทางคู่ขนานฝั่งซ้ายและฝั่งขวาข้างคลองชลประทาน) พร้อมก่อสร้างถนนส่วนต่อเชื่อม ไหล่ทาง ทางเท้า ระบบระบายน้ำ สะพานคอนกรีตเสริมเหล็กข้ามคลอง 1 แห่ง สะพานคอนกรีตเสริมเหล็กกลับรถ 8 แห่ง สะพานลอยคนเดินข้าม 3 แห่ง พร้อมติดตั้งไฟฟ้าส่องสว่างและเครื่องหมายจราจร ซึ่งการก่อสร้างแบ่งออกเป็น 2 ตอน ประกอบด้วย ตอนที่ 1 มีจุดเริ่มต้นโครงการ กม. ที่ 0+000 - กม. ที่ 4+200 ระยะทาง 4.2 กิโลเมตร ปัจจุบันได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรแล้ว และตอนที่ 2 มีจุดเริ่มต้นโครงการ กม. ที่ 4+200 ถึง กม. ที่ 5+987 ระยะทาง 1.787 กิโลเมตร ขณะนี้มีความก้าวหน้าไปแล้วกว่าร้อยละ 54 คาดว่าจะก่อสร้างแล้วเสร็จในช่วงต้นปี 2565
วันเสาร์ที่ 16 เมษายน 2565
สถิติส่งออกยางพาราไทย ขยายตัวเพิ่มขึ้น 61.6% คาดการณ์ ปี'65 ยังเติบโตได้ต่อเนื่อง
.....
กระทรวงพาณิชย์ เผยสถิติการส่งออกยางพารา ซึ่งเป็นสินค้าเกษตรส่งออกอันดับที่ 2 ของไทย รองจากผลไม้สดแช่เย็นแช่แข็ง โดยมีมูลค่าส่งออกในปี 2564 อยู่ที่ 175,978 ล้านบาท หรือเติบโต 61.6% ซึ่งส่งออกสินค้าในรูปของยางแท่ง น้ำยางข้น และยางแผ่นดิบ มีอัตราการเติบโตที่ร้อยละ 88.3 ,24.1 และ 74.5 ตามลำดับ ชี้ให้เห็นถึงการขยายตัวและนับเป็นปีทองของยางพาราไทย มีปัจจัยสำคัญของการเติบโตมาจาก 3 ปัจจัยหลัก
1. ความต้องการในตลาดโลกที่เพิ่มสูงขึ้นในช่วงการระบาดของโรคโควิด-19 ส่งผลให้ความต้องการถุงมือยาง เพิ่มสูงขึ้นทั่วโลก
2. พฤติกรรมการเดินทางที่เปลี่ยนมาใช้รถยนต์ส่วนเพิ่มขึ้น ทำให้การใช้ยางจึงเพิ่มสูงขึ้นตามไปด้วย
3. การฟื้นตัวของเศรษฐกิจโลกในช่วงครึ่งหลังของปี 2564 ส่งผลให้ความต้องการวัตถุดิบยางพาราในภาคอุตสาหกรรมเพิ่มขึ้น
.
และคาดว่าในช่วงครึ่งแรกของปีนี้ การส่งออกยางพาราของไทยจะยังเติบโตเพิ่มขึ้นต่อเนื่อง แม้จะเผชิญความท้าทายจากแนวโน้มการระบาดของโรคโควิด-19 ที่เริ่มลดลง และสต็อกถุงมือยางที่ยังคงอยู่ในปริมาณสูง แต่ยังมีปัจจัยบวกจากปริมาณน้ำยางในช่วงต้นปีของมาเลเซียหมดลง รวมถึงยางพาราในอินโดนีเซียประสบปัญหาโรคใบร่วง ทำให้ขายสู่ตลาดโลกลดลง และการเติบโตของตลาดรถยนต์ในสหรัฐฯ ทำให้ความต้องการยางทั่วโลกเพิ่มสูงขึ้น คาดว่าปัจจัยเหล่านี้ จะช่วยให้การส่งออกยางพาราของไทยขยายตัวได้ดีในปี 2565
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 9 ธันวาคม 2564
“รมช.สาธิต” ผลักดันพัฒนาสมุนไพรไทย สร้างเศรษฐกิจให้ประเทศ
รัฐมนตรีช่วยว่าการกระทรวงสาธารณสุข ผลักดันพัฒนาสมุนไพรไทยสร้างเศรษฐกิจ สู่สมุนไพรโลกเพิ่มศักยภาพการแข่งขันด้านอุตสาหกรรมสมุนไพรระดับสากล สร้างรายได้ให้กับเกษตรกร สร้างเศรษฐกิจให้กับประเทศ และสร้างความเชื่อมั่นให้กับผู้บริโภค
รัฐมนตรีช่วยว่าการกระทรวงสาธารณสุข ผลักดันพัฒนาสมุนไพรไทยสร้างเศรษฐกิจ สู่สมุนไพรโลกเพิ่มศักยภาพการแข่งขันด้านอุตสาหกรรมสมุนไพรระดับสากล สร้างรายได้ให้กับเกษตรกร สร้างเศรษฐกิจให้กับประเทศและสร้างความเชื่อมั่นให้กับผู้บริโภค
วันนี้ (9 ธันวาคม 2564) ที่ โรงแรมมิราเคิล แกรนด์ คอนเวชั่น กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ในฐานะรองประธานกรรมการนโยบายสมุนไพรแห่งชาติ เป็นประธานเปิดการประชุมเชิงปฏิบัติการรับฟังความเห็น (ร่าง) แผนปฏิบัติการด้านสมุนไพรแห่งชาติ ฉบับที่ 2 พ.ศ. 2566 – 2570 และบรรยายพิเศษ เรื่อง โอกาสและความท้าทาย “สมุนไพรสร้างเศรษฐกิจ” ว่า ในช่วงสถานการณ์โรคโควิด 19แม้ตลาดสมุนไพรได้รับผลกระทบ แต่ปัจจุบันกลับขยายตัวอีกครั้ง โดยกลุ่มผลิตภัณฑ์เสริมอาหารมีกระแสตอบรับที่ดีทำให้มูลค่าการบริโภคผลิตภัณฑ์สมุนไพรภายในประเทศเพิ่มขึ้นเป็น 4.56 หมื่นล้านบาท แนวโน้มการเติบโตของสมุนไพรไทยในอนาคตยังมีโอกาสสูง เนื่องจากประชาชนให้ความสนใจนำผลิตภัณฑ์สมุนไพรไปใช้ส่งเสริมสุขภาพ ป้องกันโรค และใช้รักษาควบคู่กับการรักษาทางการแพทย์แผนปัจจุบันมากยิ่งขึ้น ทำให้สมุนไพรฟ้าทะลายโจรเป็นที่ต้องการของตลาดอย่างมากในช่วงสถานการณ์การแพร่ระบาดของโรคโควิด 19 ที่ผ่านมา
ดร.สาธิต กล่าวต่อว่า สำหรับโอกาสและความท้าทายในการพัฒนาสมุนไพรไทยสู่สมุนไพรโลก ต้องมีการพัฒนาตั้งแต่ต้นทางโดยคัดเลือกสมุนไพรที่มีความจำเพาะของไทย พัฒนาสายพันธุ์/เมล็ดพันธุ์/มาตรฐานแปลงปลูก รวมถึงคุณภาพของวัตถุดิบที่ตรงกับความต้องการของตลาดกลางทางร่วมกันพัฒนาอุตสาหกรรมการผลิตผลิตภัณฑ์สุขภาพ และผลิตภัณฑ์อื่น ๆ ให้มีความหลากหลาย ทันต่อความต้องการของตลาดและปลายทางสร้างความน่าเชื่อถือให้สมุนไพรไทยเป็นที่ยอมรับในระดับสากล สร้างภาพลักษณ์และประชาสัมพันธ์สมุนไพรไทยให้เป็นที่รู้จักในหลากหลายรูปแบบ เช่น อาหารเป็นยา การท่องเที่ยวเชิงสุขภาพ เป็นต้น
“ความร่วมมือของทุกภาคส่วนเป็นหัวใจสำคัญในการพัฒนาสมุนไพรไทยให้มีศักยภาพแข่งขันด้านอุตสาหกรรมสมุนไพรในระดับสากล สร้างรายได้ให้กับเกษตรกร สร้างเศรษฐกิจให้กับประเทศ และสร้างความเชื่อมั่นให้แก่ผู้บริโภค ซึ่งการประชุมวันนี้จะช่วยกำหนดทิศทางการดำเนินงานพัฒนาสมุนไพรไทยในอนาคต ทำให้มีการขับเคลื่อนและกำหนดทิศทางสมุนไพรไทยที่ได้มาตรฐาน มีคุณภาพและสร้างมูลค่าเพิ่มให้แก่ผลิตภัณฑ์ต่อไป” ดร.สาธิตกล่าว
ด้านนายแพทย์ยงยศ ธรรมวุฒิ อธิบดีกรมการแพทย์แผนไทยและการแพทย์ทางเลือก กล่าวว่า ในช่วงปี 2560 – 2562 ประเทศไทยมีอัตราการขยายตัวของตลาดสมุนไพรร้อยละ 10.3 ส่วนตลาดผลิตภัณฑ์สมุนไพรมีสัดส่วนของตลาดสูงสุด 3 อันดับแรก ได้แก่ กลุ่มผลิตภัณฑ์อาหารเสริมชนิดพร้อมดื่ม กลุ่มผลิตภัณฑ์เพื่อรักษาอาการไอ หวัด และแพ้อากาศ และกลุ่มผลิตภัณฑ์เสริมอาหาร สอดคล้องกับนโยบายส่งเสริมอุตสาหกรรมสมุนไพร ภายใต้แผนแม่บทแห่งชาติ ว่าด้วยการพัฒนาสมุนไพรไทย ฉบับที่ 1 ปี พ.ศ. 2560 – 2565 ซึ่งกำลังจะครบวาระในปี 2565 จึงต้องจัดทำแผนปฏิบัติการด้านสมุนไพรแห่งชาติ ฉบับที่ 2 ขึ้น โดยได้ร่วมกับหน่วยงานที่เกี่ยวข้อง ทบทวนและจัดทำ (ร่าง) แผนปฏิบัติการด้านสมุนไพรแห่งชาติ ฉบับที่ 2 พ.ศ. 2566 - 2570
เพื่อรองรับการขับเคลื่อนการพัฒนาและส่งเสริมสมุนไพรตลอดห่วงโซ่คุณค่าให้สามารถใช้ประโยชน์ได้อย่างมีประสิทธิภาพสูงสุด
*********************************** 9 ธันวาคม 2564
วันเสาร์ที่ 6 สิงหาคม 2565
ก.เกษตรฯ หนุนขับเคลื่อนยุวเกษตรไทยเรียนรู้ฝึกงานในญี่ปุ่นตลอด 40 ปี
หวังสร้างผู้นำ smart farmer
ต่อยอดนวัตกรรมและเทคโนโลยีการเกษตรญี่ปุ่นผสานภูมิปัญญาไทย กลับมาพัฒนาการเกษตรของประเทศ
วันที่ 6 ส.ค. 65 ดร. ทองเปลว กองจันทร์ ปลัดกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ ได้เดินทางไปยังจังหวัดคานางาวะ ประเทศญี่ปุ่น เพื่อตรวจติดตามความเป็นอยู่และพัฒนาการของนายบุญชัย สุวรรณวลัย ซึ่งเป็นหนึ่งในผู้นำเยาวชนเกษตรไทยในญี่ปุ่น รุ่นที่ 39 ที่ได้รับการสนับสนุนจากกระทรวงเกษตรและสหกรณ์ และสภาแลกเปลี่ยนทางการเกษตรประเทศญี่ปุ่น (The Japan Agricultural Exchange Council : JAEC) ในการเดินทางไปฝึกงานเป็นระยะเวลาประมาณ 1 ปี ระหว่างเดือนพฤศจิกายน 2564 - เดือนตุลาคม 2565 กับครอบครัวนายโยชิโนริ ฮายะโต ซึ่งเป็นเกษตรกรชาวญี่ปุ่นที่ประกอบอาชีพ
การทำสวนผักและสวนส้ม ในจังหวัดคะนะกะวะ
ดร. ทองเปลว กล่าวว่า กระทรวงเกษตรและสหกรณ์มีหน้าที่เกี่ยวข้องกับเกษตรกรโดยตรง ไม่ว่าจะเป็นการดูแล สนับสนุน และให้ความช่วยเหลือในมิติต่าง ๆ อาทิ การให้ความรู้ทางวิชาการเกษตร การเสริมสร้างศักยภาพ และการส่งเสริมการพัฒนาทักษะ เพื่อให้เกษตรกรมีความเข้มแข็ง มีรายได้ที่มั่นคง และสามารถพึ่งพาตนเองได้อย่างยั่งยืน โดยเฉพาะอย่างยิ่งการผลักดันให้เกษตรกรรุ่นใหม่หรือยุวเกษตรมีความรักและเห็นถึงคุณค่าของการประกอบอาชีพในภาคเกษตรกรรม โดยการให้โอกาสที่ดีในการเรียนรู้และฝึกฝนการทำการเกษตรจากผู้เชี่ยวชาญ เพื่อเป็น smart farmer ช่วยขับเคลื่อนนโยบายเกษตรอัจฉริยะ ยุวเกษตรจะเป็นกำลังสำคัญของประเทศในการยกระดับความมั่งคงทางอาหาร การปฏิรูประบบการเกษตรและอาหารให้มีความยั่งยืนมากยิ่งขึ้น และการเสริมสร้างศักยภาพในการแข่งขันด้านการค้าสินค้าเกษตรในตลาดโลก ทั้งนี้ การเดินทางไปฝึกงานของยุวเกษตรไทยในประเทศญี่ปุ่นถือเป็นโอกาสที่ดีอย่างมาก เนื่องจากญี่ปุ่นเป็นประเทศที่ให้ความสำคัญต่อการพัฒนาภาคการเกษตรเป็นวาระแห่งชาติ มีหน่วยงานต่าง ๆ ทั้งภาครัฐและเอกชนดำเนินการวิจัยและพัฒนาการทำการเกษตรอย่างต่อเนื่อง
โครงการฝึกงานผู้นำเยาวชนเกษตรไทยในประเทศญี่ปุ่น ซึ่งเป็นโครงการความร่วมมือระหว่างกระทรวงเกษตรและสหกรณ์ กับ JAEC ได้มีการดำเนินการมาแล้วเป็นระยะเวลา 40 ปี ตั้งแต่ปี 2526 มียุวเกษตรผ่านการคัดเลือกเข้าร่วมโครงการและไปฝึกงานในประเทศญี่ปุ่นแล้ว 40 รุ่น จำนวน 663 คน ยุวเกษตรที่เข้าร่วมโครงการจะได้รับโอกาสในการเสริมสร้างองค์ความรู้และเทคนิคต่าง ๆ จากเกษตรกรญี่ปุ่นผู้มีความชำนาญในแต่ละด้าน ครอบคลุมเทคโนโลยีและนวัตกรรมการเกษตร สั่งสมประสบการณ์ในการทำการเกษตรเพื่อนำมาผสมผสานและปรับปรุงการทำการเกษตรในประเทศไทย ซึ่งจะเป็นการส่งเสริมให้เกิดการถ่ายทอดองค์ความรู้และแนวทางการปฏิบัติใหม่ ๆ ที่ถูกต้องให้แก่เกษตรกรรายอื่น ๆ อย่างกว้างขวางในรูปแบบภาคีเครือข่าย ซึ่งจะเป็นประโยชน์ต่อการพัฒนาภาคการเกษตรของประเทศไทยเป็นอย่างมาก
วันอาทิตย์ที่ 8 สิงหาคม 2564
รัฐบาลยืนยัน จัดมาตรการดูแลผู้ป่วยเด็กโควิด-19 และเด็กกำพร้าจนโต กทม. เปิดศูนย์พักคอยสำหรับเด็กเพื่อส่งต่อแห่งแรกแล้ว
รัฐบาลยืนยัน จัดมาตรการดูแลผู้ป่วยเด็กโควิด-19 และเด็กกำพร้าจนโต กทม. เปิดศูนย์พักคอยสำหรับเด็กเพื่อส่งต่อแห่งแรกแล้ว
วันนี้ 8 ส.ค. 64  นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลได้เร่งดำเนินการและเพิ่มศักยภาพในการเข้าดูแลผู้ป่วยโควิด-19ด้วยระบบการดูแลแบบแยกกักตัวที่บ้าน/ชุมชน เพิ่มจำนวนโรงพยาบาลสนาม จำนวนเตียงเพื่อดูแลผู้ป่วยระดับที่มีอาการและอาการหนัก ซึ่งที่ผ่านมาได้รับการสนับสนุนจากภาคประชาชน/เอกชน และอาสาสมัครอย่างดียิ่ง สำหรับผู้ป่วยเด็กที่พบว่ามีจำนวนเพิ่มขึ้น ทางกระทรวงการพัฒนาสังคมและความมั่นคงของมนุษย์ (พม.) ร่วมกับกระทรวงสาธารณสุข และหน่วยงานที่เกี่ยวข้อง เข้าให้การดูแลตามระบบสาธารณสุขมาอย่างต่อเนื่อง ส่วนเด็กที่เป็นกลุ่มเสี่ยงและไม่มีคนดูแล  เนื่องจากพ่อแม่/ผู้ปกครองติดเชื้อโควิด-19 จะมีการประสานเพื่อไปอยู่ที่สถานกักตัวของรัฐ (State Quarantine ) เป็นเวลา 14 วัน และหากผู้ปกครองยังรักษาตัวไม่หายหรือยังไม่สามารถดูแลเด็กได้ เด็กจะได้รับการดูแลในสถานสงเคราะห์จนกว่าผู้ปกครองจะมีความพร้อม
กรณีเด็กกำพร้าเนื่องจากพ่อแม่หรือผู้ดูแลเสียชีวิตทั้งหมดจากโรคโควิด-19 เบื้องต้น กระทรวงพม. รายงานว่ามีจำนวน 35 คน ซึ่งเป็นตัวเลขที่ยังไม่ครบทุกจังหวัด คาดว่าจะมีมากกว่านี้ โดยกระทรวงฯจะให้การช่วยเหลือในระยะยาวด้วย ทั้งนี้ พระบาทสมเด็จพระเจ้าอยู่หัว ทรงมีพระราชประสงค์รับเด็กที่ผู้ปกครองเสียชีวิตจากโรคโควิด-9 เป็นเด็กนักเรียนในพระบรมราชานุเคระห์ ซึ่งจะได้รับการศึกษาโดยไม่เสียค่าใช้จ่ายใดๆ และสามารถเรียนได้สูงที่สุดตามความสามารถของเด็ก ซึ่งพม. จะดำเนินการประสานขอทุนการศึกษาให้กับเด็กกำพร้าทั้งหมด และหากเด็กไม่มีญาติดูแลก็จะให้เข้าสู่กองทุนคุ้มครองเด็กที่สามารถประสานครอบครัวอุปถัมภ์ โดยจะมอบเงินดูแลจนกว่าเด็กจะจบการศึกษา นอกจากนี้ กระทรวง พม. ยังร่วมกับ กองทุนเพื่อความเสมอภาคทางการศึกษา (กสศ.) สถาบันสุขภาพจิตเด็กและวัยรุ่นราชนครินทร์ กรมสุขภาพจิต และองค์การยูนิเซฟประเทศไทย จัดตั้งศูนย์ช่วยเหลือเด็กโควิด19 เพื่อดำเนินการให้ความช่วยเหลือเด็กและครอบครัวที่ได้รับผลกระทบโดยคำนึงถึงความเร่งด่วนในการแก้ไขปัญหา หากประชาชนพบเห็นเด็กกำพร้าหรือกลุ่มเปราะบางกำลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300  2) สายด่วนคนพิการ โทร.1479  3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
นางสาวรัชดา กล่าวด้วยว่า เพิ่มเติมจากข้อสั่งการของนายกรัฐมนตรี พล.อ.ประยุทธ์ จันทร์โอชา ที่ให้เร่งเพิ่มจำนวนศูนย์พักคอย/ศูนย์แยกรักษาชุมชน นายกฯยังกำชับอยู่ตลอดให้ทุกหน่วยงานคำนึงถึงกลุ่มคนเปราะบาง ที่ต้องมีระบบการดูแลเป็นพิเศษมากกว่าคนทั่วไป ซึ่งกทม. ได้เปิดศูนย์พักคอยสำหรับเด็กเพื่อส่งต่อแห่งแรกไปแล้ว  ตั้งอยู่บริเวณศูนย์สร้างสุขทุกวัยเกียกกาย เขตดุสิต สำหรับเด็กอายุ 3-14 ปี มีทีมแพทย์จากวชิรพยาบาล เป็นผู้บริหารจัดการผู้ป่วยเด็ก รวมทั้งมีอาสาสมัคร พี่เลี้ยงเด็ก ครูอาสาคอยดูแลอย่างใกล้ชิดตลอด 24 ชั่วโมง และยังอยู่ระหว่างการดำเนินการร่วมกับ กระทรวงพม.  และสมาคมสภาคนพิการทุกประเภท เพื่อเปิดศูนย์พักคอยสำหรับผู้พิการทางสติปัญญา ณ สถาบันราชานุกูล และผู้พิการทางการเคลื่อนไหว ณ อาคารศูนย์พัฒนาและฝึกอบรมผู้พิการแห่งเอเชียและแปซิฟิก (ศพอ.)
.....
วันพุธที่ 17 สิงหาคม 2565
รมว.เฮ้ง ห่วงใยชายร่างสูง สั่งการ กกจ.เร่งหางานรปภ.
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีนายธมะนันท์ แตงทิม (จ่าคิงส์) ผู้นำชุมชนย่านสะพานใหม่ โพสต์เรื่องราวของชายสูง 216 ซม. ที่ต้องเป็นคนเร่ร่อนย่านสะพานใหม่ หลังจากเดินทางเข้ามาหางานในกรุงเทพมหานคร เป็นเวลากว่า 3 เดือน
แต่ไม่สามารถหางานได้ตนในฐานะรัฐมนตรีว่าการกระทรวงแรงงาน มีความห่วงใยและไม่เคยนิ่งนอนใจ ได้มอบหมายกรมการจัดหางานเข้าไปสอบถามถึงความต้องการทำงาน เพื่อเตรียมตำแหน่งงานที่เหมาะสมในพื้นที่ใกล้เคียงรองรับ
“ผมห่วงใยคนไทยทุกคนที่กำลังลำบากเพราะไม่มีงานทำ หากมีความพร้อม มีความตั้งใจจะทำงาน ขอให้นึกถึงกรมการจัดหางาน ซึ่งผมสั่งการกรมฯเตรียมตำแหน่งงานว่างในตำแหน่งพนักงานรักษาความปลอดภัยไว้แล้ว มากกว่า 500 อัตรา พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับปัญหาการว่างงานอย่างมาก เพราะไม่เพียงเป็นปัญหาที่กระทบต่อการดำเนินชีวิตของประชาชนคนใดคนหนึ่ง แต่ส่งผลเป็นลูกโซ่ต่อครอบครัว คุณภาพชีวิต ปัญหาอาชญากรรม และเศรษฐกิจฐานรากจนถึงเศรษฐกิจของประเทศ” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า เบื้องต้นบริษัทรักษาความปลอดภัยท่าอากาศยานไทย จำกัด ได้แจ้งความต้องการรับสมัครพนักงานรักษาความปลอดภัย จำนวน 500 อัตรา ค่าตอบแทนวันละ 540 บาท ซึ่งกรมฯจะรับหน้าที่เป็นตัวกลางประสานในเรื่องการสมัครงาน นอกจากนี้ยังได้สั่งการสำนักงานจัดหางานกรุงเทพมหานคร พื้นที่ 5 ซึ่งรับผิดชอบพื้นที่บริเวณตลาดสะพานใหม่ ที่พบนายนันทยศ เนียมศรี หรือไผ่ และสำนักงานจัดหางานจังหวัดสระแก้ว เตรียมตำแหน่งงานที่เหมาะสม และทางเลือกอาชีพอื่นๆ เพิ่มเติมด้วย
สำหรับทุกคนที่ต้องการมีงานทำ สามารถใช้บริการจัดหางานได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือเลือกหางานผ่านระบบออนไลน์ บนแพลตฟอร์ม “ไทยมีงานทำ” ซึ่งให้บริการทั้ง Web Application ที่เว็บไซต์ ไทยมีงานทำ.doe.go.th และ Mobile Application หรือสอบถามข้อมูลเพิ่มเติมที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันอังคารที่ 2 สิงหาคม 2565
ครม.เคาะ! เสริมสภาพคล่องโรงรับจำนำรัฐ 500 ล้าน สอดรับความต้องการประชาชน
ครม.เคาะ! เสริมสภาพคล่องโรงรับจำนำรัฐ 500 ล้าน สอดรับความต้องการประชาชน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 2 สิงหาคม 2565 ว่า ครม.เห็นชอบให้กระทรวงการพัฒนาสังคมและความมั่นคงของมนุษย์ต่ออายุสัญญากู้เบิกเงินเกินบัญชีจากธนาคารออมสิน วงเงิน 500 ล้านบาท ของสำนักงานธนานุเคราะห์ ออกไปอีก 2 ปี ตั้งแต่วันที่ 1 ตุลาคม 2565 – 30 กันยายน 2567 โดยกระทรวงการคลังไม่ค้ำประกัน เพื่อเป็นเงินทุนสำรองหมุนเวียนในการรับจำนำและเสริมสภาพคล่องกิจการโรงรับจำนำภายใต้การกำกับดูแลของรัฐ สอดรับกับสภาวะเศรษฐกิจในปัจจุบันที่ส่งผลกระทบต่อค่าครองชีพที่ปรับตัวสูงขึ้น ทำให้ประชาชนมาใช้บริการรับจำนำอย่างต่อเนื่อง
วันอังคารที่ 1 กุมภาพันธ์ 2565
รัฐบาลมั่นใจเศรษฐกิจโตตามเป้า ท่องเที่ยว ส่งออก การลงทุนต่างชาติ ขยายตัวชัดเจน
รัฐบาลมั่นใจเศรษฐกิจโตตามเป้า ท่องเที่ยว ส่งออก การลงทุนต่างชาติ ขยายตัวชัดเจน
วันที่ 1 ก.พ. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลเชื่อมั่นว่าเศรษฐกิจประเทศไทยปี 2565 จะขยายตัวอยู่ในช่วงร้อยละ 4.0 ต่อปี (โดยมีช่วงคาดการณ์ที่ร้อยละ 3.5 ถึง 4.5) ตามการคาดการณ์ของกระทรวงการคลัง ซึ่งจะส่งผลต่อการเพิ่มขึ้นของรายได้ประเทศและรายได้ครัวเรือน ด้วยมาตรการกระตุ้นเศรษฐกิจผ่านการใช้งบประมาณแผ่นดิน 3.1 ล้านล้านบาท งบลงทุนรัฐวิสาหกิจ 3.07 แสนล้านบาท และพ.ร.ก.เงินกู้ ควบคู่ไปกับการเติบโตของภาคการส่งออก การท่องเที่ยว การลงทุนจากต่างชาติ ที่มีตัวเลขยืนยันเป็นที่ประจักษ์ ทั้งนี้ การดำเนินการต่างๆจะอยู่ภายใต้การเฝ้าระวังอย่างใกล้ชิดเพื่อสร้างสมดุลระหว่างการขับเคลื่อนทางเศรษฐกิจและความปลอดภัยทางสาธารณสุข รวมถึงเสถียรภาพทางเศรษฐกิจต้องอยู่ภายในกรอบเป้าหมายเงินเฟ้อที่รัฐบาลและธนาคารแห่งประเทศไทยร่วมกันกำหนด ที่ระดับร้อยละ 1.0-3.0 ต่อปี
นางสาวรัชดา กล่าวต่อว่า ในวันที่ 1 ก.พ.นี้ เป็นวันแรกที่จะกลับมาใช้การลงทะเบียนเพื่อขออนุญาตเข้าประเทศไทยผ่านระบบ Test & Go ซึ่งน่าจะส่งผลให้มีนักท่องเที่ยวเดินทางเข้าประเทศมากขึ้น เพิ่มรายได้แก่ภาคส่วนที่เกี่ยวข้อง สำหรับในภาพรวมทั้งปี2565 ภายใต้เงื่อนไขสถานการณ์โควิด19 ที่ทั่วโลกสามาถบริหารจัดการได้ดี การท่องเที่ยวแห่งประเทศไทย คาดการณ์ว่าจะมีจำนวนนักท่องเที่ยวต่างชาติอยู่ที่ประมาณ 7-8 ล้านคน และนักท่องเที่ยวในประเทศเดินทางจำนวน 160 ล้านคนครั้ง มีรายได้รวมทั้งสิ้น 1.3 -1.8 ล้านล้านบาท และหากสามารถเปิดด่านค้าชายแดนกับประเทศเพื่อนบ้านได้ในไตรมาสแรกนี้ มีความเป็นไปได้ที่จะมีจำนวนนักท่องเที่ยวต่างชาติเป็น 15 ล้านคน
มากไปกว่านั้น ในภาคการส่งออก กระทรวงพาณิชย์ได้รายงานตัวเลขการส่งออกทั้งปี 2564 ขยายตัวถึง 17.14% สูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ และสำหรับ การส่งออกปี 2565 กระทรวงฯตั้งเป้าไว้ที่ 3-4% หรือมีมูลค่า 2.7-2.8 แสนล้านเหรียญสหรัฐ จากปัจจัยบวกที่เกิดขึ้น ประกอบกับ ประโยชน์ที่ไทยเข้าร่วมความตกลงหุ้นส่วนทางเศรษฐกิจระดับภูมิภาค (RCEP) ที่ทำให้สินค้าไทยไม่ต้องเผชิญกับกำแพงภาษี ซึ่งมีผลบังคับใช้เมื่อต้นปีที่ผ่านมา ทั้งนี้ คาดว่า การส่งออกสินค้าที่ยังเติบโตต่อเนื่อง อาทิ สินค้าเกษตร ผลไม้สด ผลไม้แช่แข็ง สินค้ากลุ่มยาและเวชภัณฑ์ ถุงมือยาง สินค้าอุตสาหกรรมเกษตร น้ำตาลทราย อาหารเลี้ยงสัตว์ สินค้าอุตสาหกรรม รถยนต์ สินค้าที่เกี่ยวเนื่องกับน้ำมัน อัญมณี คอมพิวเตอร์ และเครื่องปรับอากาศ เป็นต้น
ปัจจัยการขับเคลื่อนเศรษฐกิจสำคัญอีกปัจจัยหนึ่ง คือการลงทุนจากต่างประเทศ ซึ่งในปีที่ผ่านมามีการขยายตัวขึ้น โดยกรมพัฒนาธุรกิจการค้า รายงานว่า จากสถานการณ์การส่งออกที่มีแนวโน้มโตต่อเนื่อง ค่าเงินบาทอ่อน และโควิดสายพันธุ์โอมิครอนไม่ส่งผลกระทบอย่างรุนแรงมากนัก ส่งผลดีต่อการลงทุนจัดตั้งธุรกิจใหม่ในเขต EEC ยอดการจัดตั้งธุรกิจใหม่เขต EEC ในปี 2564 มีจำนวนถึง 6,698 ราย ขยายตัว 9.73% โดยนักลงทุนญี่ปุ่นเป็นชาติที่เข้ามาลงทุนใน EEC มากที่สุด สำหรับปี 2565 คาดการณ์การจดทะเบียนจัดตั้งธุรกิจในพื้นที่เขต EEC จะยู่ที่ 6,500 – 6,800 ราย
วันอังคารที่ 25 มกราคม 2565
รฟม. ลงพื้นที่ตรวจการปฏิบัติงาน ก่อสร้างโครงการรถไฟฟ้าสายสีเหลือง ช่วงลาดพร้าว - สำโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้า สายสีเหลือง ช่วงลาดพร้าว - สำโรง ช่วงเวลากลางคืน บริเวณสถานีลาดพร้าว และตลอดแนวการก่อสร้างโครงการฯ บนถนนลาดพร้าว
โดยได้ตรวจสอบแผงผ้าใบแบริเออร์ ไฟส่องสว่าง ไฟสัญญาณเตือน รวมถึงป้ายเตือนต่างๆ ให้ชัดเจนและพร้อมใช้งานตลอดเวลา โดยกำชับเจ้าหน้าที่ผู้เกี่ยวข้อง หากมีการชำรุดให้เร่งดำเนินการแก้ไขโดยเร็ว และเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานให้ปฏิบัติตามมาตรฐานความปลอดภัยที่กฎหมายกำหนดอย่างเคร่งครัด ตามนโยบาย “การก่อสร้างปลอดภัย 100%” เพื่อป้องกันไม่ให้เกิดเหตุอันไม่พึงประสงค์ทั้งบุคลากรของโครงการฯ และผู้ที่สัญจรบนถนนสาธารณะ และเพื่อดำเนินงานก่อสร้างโครงการมีความปลอดภัยแก่ประชาชนมากที่สุด สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident พร้อมทั้งได้เน้นย้ำให้เจ้าหน้าที่ปฏิบัติตามมาตร การป้องกันการแพร่ระบาดของเชื้อไวรัส COVID-19 ตามข้อกำหนดของกระทรวงสาธารณสุข สามารถติดตามข้อมูลโครงการฯ ได้ที่เว็บไซต์ www.mrta-yellowline.com และไลน์ : @mrtyellowline
วันศุกร์ที่ 22 ตุลาคม 2564
17 หน่วยงานสังกัดกระทรวงสาธารณสุข ผ่านการประเมินคุณธรรมและความโปร่งใสภาครัฐ ปี 2564 ในระดับ AA และ A
หน่วยงานในสังกัดกระทรวงสาธารณสุข 17 หน่วยงาน ผ่านการประเมินคุณธรรมและความโปร่งใสภาครัฐ (ITA) ประจำปีงบประมาณ 2564 ระดับ AA และ A จากสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)
หน่วยงานในสังกัดกระทรวงสาธารณสุข 17 หน่วยงาน ผ่านการประเมินคุณธรรมและความโปร่งใสภาครัฐ (ITA) ประจำปีงบประมาณ 2564 ระดับ AA และ A จากสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)
นายแพทย์ธงชัย กีรติหัตถยากร รองปลัดกระทรวงสาธารณสุข ให้สัมภาษณ์ว่า ปีงบประมาณ 2564 หน่วยงานในสังกัดกระทรวงสาธารณสุข ผ่านการประเมินคุณธรรมและความโปร่งใสภาครัฐ จากสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ทั้งหมด 17 หน่วยงาน ประกอบด้วย ส่วนราชการระดับกรม จำนวน 10 หน่วยงาน หน่วยงานของรัฐในกำกับรัฐมนตรีว่าการกระทรวงสาธารณสุข จำนวน 4 หน่วยงาน องค์การมหาชน จำนวน 2 หน่วยงาน และรัฐวิสาหกิจ จำนวน 1 หน่วยงาน โดย 2 หน่วยงาน ได้แก่ สำนักงานปลัดกระทรวงสาธารณสุข และสถาบันวิจัยระบบสาธารณสุข มีคะแนนการประเมินสูงสุด ได้คะแนนร้อยละ 96.67 และ 95.64 ตามลำดับ ผลการประเมินอยู่ในระดับ AA (95-100) ส่วนอีก 15 หน่วยงาน ได้แก่ กรมการแพทย์ กรมควบคุมโรค กรมการแพทย์แผนไทยและการแพทย์ทางเลือก กรมวิทยาศาสตร์การแพทย์ กรมสนับสนุนบริการสุขภาพ กรมสุขภาพจิต กรมอนามัย สำนักงานคณะกรรมการอาหารและยา สถาบันพระบรมราชชนก สำนักงานหลักประกันสุขภาพแห่งชาติ สถาบันการแพทย์ฉุกเฉินแห่งชาติ สถาบันวัคซีนแห่งชาติ โรงพยาบาลบ้านแพ้ว (องค์การมหาชน) สถาบันรับรองคุณภาพสถานพยาบาล (องค์การมหาชน) และองค์การเภสัชกรรม มีผลการประเมินอยู่ในระดับ A (85.00-94.99)
“กระทรวงสาธารณสุขให้ความสำคัญในการดำเนินงานโดยยึดหลักธรรมาภิบาล สุจริต โปร่งใสและประโยชน์ของประชาชน ได้กำหนดให้เป็นหนึ่งในนโยบายสำคัญของกระทรวงสาธารณสุข เพื่อให้ทุกหน่วยงานสร้างการรับรู้ให้แก่บุคลากรและมีการปฏิบัติงานตามมาตรการการป้องกันการทุจริตอย่างเป็นรูปธรรม และมีประสิทธิภาพ โดยยึดประโยชน์ผู้มารับบริการ ประชาชน และสังคมเป็นหลัก” นายแพทย์ธงชัย กล่าว
**************************************** 22 ตุลาคม 2564
วันจันทร์ที่ 15 สิงหาคม 2565
ขร. ลงพื้นที่เข้าพบผู้ให้บริการระบบราง
เพื่อรับทราบเหตุขัดข้องในระบบรถไฟฟ้า ประกอบการพิจารณาแนวทางการแก้ปัญหาเหตุขัดข้องในระบบรถไฟฟ้า
วันที่ 15 ส.ค. 2565 นายทยากร จันทรางศุ ผู้อำนวยการกองมาตรฐานความปลอดภัยและบำรุงทาง และนางสาวจีรวรรณ หงสกุล ผู้อำนวยการกองกำกับกิจการขนส่งทางราง พร้อมด้วยเจ้าหน้าที่ กรมการขนส่งทางราง (ขร.) กระทรวงคมนาคม เข้าพบผู้ให้บริการระบบราง เพื่อพิจารณาแนวทางการแก้ปัญหาเหตุขัดข้องในระบบรถไฟฟ้า โดยมีผู้แทนบริษัท ระบบขนส่งมวลชนกรุงเทพ จำกัด มหาชน (BTSC) การรถไฟฟ้าขนส่งมวลชนแห่งประเทศไทย (รฟม.) บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท เอเชีย เอรา วัน จำกัด (Era-1) เข้าร่วมหารือ
การลงพื้นที่เข้าพบผู้ให้บริการระบบรางครั้งนี้ สืบเนื่องจากที่ ขร. ได้ดำเนินการรวบรวมสถิติเหตุขัดข้องในระบบรถไฟฟ้า พบว่ามีเหตุขัดข้องในเดือนมิถุนายน 2565 จำนวน 19 ครั้ง และเดือนกรกฎาคม 2565 จำนวน 17 ครั้ง โดยช่วงเช้าได้เข้าพบ BTSC ณ ศูนย์ซ่อมบำรุงรถไฟฟ้าบีทีเอส และช่วงบ่ายได้เข้าพบ รฟม. และ BEM ณ ห้องประชุมสถานีเตาปูน และเข้าพบ Era-1 ณ ศูนย์ซ่อมบำรุงคลองตัน โดยจากการหารือพบว่า เหตุขัดข้องที่พบส่วนใหญ่เป็นเหตุขัดข้องเล็กน้อย (Minor Incident) ทำให้เกิดความล่าช้าเฉลี่ย 5-10 นาที เช่น เหตุประตูรถขัดข้อง ระบบไฟฟ้าและระบบขับเคลื่อนขัดข้อง เป็นต้น โดยได้หารือแนวทางการป้องกันเหตุขัดข้องแต่ละกรณี รวมทั้งแนวทางการบำรุงรักษาเพื่อป้องกันก่อนเกิดเหตุขัดข้องตามรอบระยะเวลา (Preventive Maintenance) และการแก้ไขเหตุขัดข้อง (Corrective Maintenance) ทั้งการเปลี่ยนชิ้นส่วนที่ขัดข้องทั้งชุด หรือสำรองขบวนรถเพื่อทดแทนได้อย่างทันท่วงที ตลอดจนการเก็บข้อมูลสถิติการขัดข้องต่าง ๆ (Log file) เพื่อนำมาวิเคราะห์สาเหตุของเหตุขัดข้องที่พบบ่อย (Lesson Learn) ทำให้เมื่อเกิดเหตุขัดข้อง แล้วสามารถคาดการณ์ความเป็นไปได้ของสาเหตุการขัดข้อง และสามารถแก้ไขได้อย่างทันท่วงทีต่อไป นอกจากนี้ ยังเน้นให้มีการประชาสัมพันธ์ในหลายช่องทาง เพื่อให้ผู้โดยสารรับทราบถึงเหตุขัดข้อง ประกอบการวางแผนการเดินทางอีกด้วย
วันจันทร์ที่ 8 สิงหาคม 2565
รัฐบาลส่งเสริมการลงทุนอุตสาหกรรมเหมืองแร่
วันจันทร์ที่ 8 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการลงทุนภายในประเทศ
โดยเห็นชอบนโยบายด้านอุตสาหกรรมเหมืองแร่และอุตสาหกรรมต่อเนื่องพร้อมปรับปรุงมาตรการส่งเส
ริมการลงทุนและสิทธิประโยชน์ให้เหมาะสม แบ่งเป็น 3 ประเภทกิจการ ได้แก่ กลุ่มกิจการสำรวจแร่
กลุ่มกิจการทำเหมืองแร่และหรือแต่งแร่ และกลุ่มกิจการถลุงแร่หรือประกอบโลหกรรม
โดยมอบหมายให้สำนักงานคณะกรรมการส่งเสริมการลงทุน กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงการอุดมศึกษา วิทยาศาสตร์ วิจัยและนวัตกรรม
ร่วมกันกำหนดมาตรการที่เหมาะสม ทั้งนี้ ประเทศไทยมีแนวโน้มความต้องการใช้แร่สูงขึ้น
ซึ่งส่วนหนึ่งเป็นผลจากนโยบายส่งเสริมการใช้พลังงานทดแทนและการส่งเสริมอุตสาหกรรมยานยนต์พลังงานไ
ฟฟ้า
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 10 พฤศจิกายน 2564
อนุมัติงบกว่า 1,344 ล้าน สานต่อมาตรการโควิด-19
วันพุธที่ 10 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณกว่า 1,334 ล้านบาท สำหรับสานต่อมาตรการแก้ปัญหาโควิด-19 ให้แก่ 4 หน่วยงาน ประกอบด้วย สำนักงานปลัดกระทรวงสาธารณสุข 528 ล้านบาท กรมการแพทย์ 500 ล้านบาท สำหรับจัดซื้อยาโมลนูพิราเวียร์ กรมควบคุมโรค 58 ล้านบาท และกรมการแพทย์แผนไทยและการแพทย์ทางเลือก 248 ล้านบาท เพื่อสร้างความมั่นคงทางสุขภาพและสาธารณสุขอย่างต่อเนื่อง สร้างความมั่นใจแก่ประชาชนในการดำเนินชีวิตและประกอบกิจกรรมทางเศรษฐกิจ ให้เศรษฐกิจสามารถฟื้นตัวได้ตามแผนการกระตุ้นเศรษฐกิจและนโยบายการเปิดประเทศของรัฐบาล และให้ประชาชนกลับมาดำเนินกิจกรรมด้านสังคมและวัฒนธรรมได้ตามเดิมภายใต้มาตรการป้องกันและควบคุมโรค
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี